
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οργάνωση και Λειτουργία ΣΧΟΛΙΚΩΝ ΚΕΝΤΡΩΝ 
ΕΝΙΣΧΥΤΙΚΗΣ ΔΙΔΑΣΚΑΛΙΑΣ για το σχολικό έτος 

2013-2014. 1 

Τροποποίηση της υπ’ αριθμ. 321699/5981/2008 από¬ 
φασης του Υπουργού Αγροτικής Ανάπτυξης και 
Τροφίμων «Λεπτομέρειες εφαρμογής, έλεγχοι 
και δικαιολογητικά πληρωμής του προγράμμα¬ 
τος οικονομικών ενισχύσεων (Εξισωτική Αποζη¬ 
μίωση) σε εκτέλεση των Μέτρων 211 και 212 του 
Αξονα 2 του Προγράμματος Αγροτικής Ανάπτυ¬ 
ξης (Π.Α.Α.) 2007 - 2013», όπως έχει τροποποιη¬ 


θεί και ισχύει. 2 

Τροποποίηση της διαπιστωτικής πράξης κατάργη¬ 
σης κενών οργανικών θέσεων της Επιτροπής Διε- 
ρεύνησης Ατυχημάτων και Ασφάλειας Πτήσεων 
που δημοσιεύθηκε στο ΦΕΚ 828/Β'/19.03.2012. 3 


ΑΠΟΦΑΣΕΙ Σ 

Αριθμ. 185744/Γ7 (1) 


Οργάνωση και Λειτουργία ΣΧΟΛΙΚΩΝ ΚΕΝΤΡΩΝ ΕΝΙΣ- 
ΧΥΤΙΚΗΣ ΔΙΔΑΣΚΑΛΙΑΣ για το σχολικό έτος 2013- 
2014. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 41 του άρθρου 13 
του ν. 3149/2003 (ΦΕΚ 141 τ.Α') «Εθνική Βιβλιοθήκη της 
Ελλάδας, Δημόσιες Βιβλιοθήκες και άλλες διατάξεις». 

2. Τις διατάξεις του ν. 3848/2010 (ΦΕΚ 71 τ.Α') «Ανα¬ 
βάθμιση του ρόλου του εκπαιδευτικού - καθιέρωση κα¬ 
νόνων αξιολόγησης και αξιοκρατίας στην εκπαίδευση 
και λοιπές διατάξεις». 

3. Την 90595/ΕΙ5 (ΦΕΚ 1667 τ.Β') απόφαση του Πρωθυ¬ 
πουργού και του Υπουργού Παιδείας και Θρησκευμάτων, 
«Καθορισμός αρμοδιοτήτων στους Υφυπουργούς Παι¬ 
δείας και Θρησκευμάτων Κωνσταντίνο Γκιουλέκα και 
Συμεών Κεδίκογλου. 

4. Την Υ.Α. 115475/Γ2/21.8.2013 «Ωρολόγιο Πρόγραμμα 
των μαθημάτων των Α', Β', Γ' τάξεων του Ημερήσιου 
Γυμνασίου» (ΦΕΚ 2121 τ.Β'). 


5. Τις διατάξεις του άρθρου 32 του ν. 4027/2011 (ΦΕΚ 
233 τ.Α') «Ελληνόγλωσση εκπαίδευση στο εξωτερικό 
και άλλες διατάξεις». 

6. Τις διατάξεις της Υ.Α Φ.353.1/324/105657/Δ1.2002 
(ΦΕΚ 1340 τ.Β') «Καθορισμός των ειδικότερων και κα¬ 
θηκόντων και αρμοδιοτήτων των προϊσταμένων και πε¬ 
ριφερειακών υπηρεσιών πρωτοβάθμιας και δευτεροβάθ¬ 
μιας εκπαίδευσης, των διευθυντών και υποδιευθυντών 
των σχολικών μονάδων και ΣΕΚ και των συλλόγων των 
διδασκόντων». 

7. Τις διατάξεις του άρθρου 25 παρ.1, εδάφιο 6 και 
7 του ν. 4203/2013 (ΦΕΚ 235 τ.Α') «Ρυθμίσεις θεμάτων 
Ανανεώσιμων Πηγών Ενέργειας και άλλες διατάξεις». 

8. Την Υ.Α. 96734/Γ7/11.9.2003 (ΦΕΚ 1301 τ.Β') «Ενισχυ- 
τική Διδασκαλία μαθητών Γ υμνασίου». 

9. Την Υ.Α. 125617/Γ7/2011 (ΦΕΚ 2585 τ.Β') «Οργάνωση 
και Λειτουργία της Ενισχυτικής Διδασκαλίας». 

10. Την Υ.Α. 24136/Γ7/18.2.2013 (ΦΕΚ 524 τ.Β') «Οργά¬ 
νωση και Λειτουργία Σχολικών Κέντρων Ενισχυτικής 
Διδασκαλίας για το σχολικό έτος 2012-2013». 

11. Τις διατάξεις του ν. 4075/2012 (ΦΕΚ 89/2012 τ.Α'). 

12. Τις διατάξεις του άρθρου 10, παρ. 2 του ν. 4076/2012 
(ΦΕΚ 159 τ.Α'). 

13. Την Υ.Α 8440/2011 (ΦΕΚ 318/2011 τ.Β') η οποία εκδό- 
θηκε με βάση τη παρ. 2 του άρθρου 103 του ν. 3852/2010 
(ΦΕΚ 87/2010). 

14. Τις διατάξεις του ν. 2527/1997 (ΦΕΚ 206 τ.Α'). 

15. Τις διατάξεις του άρθρου 242 του ν. 4072/2012 
(ΦΕΚ 86 τ.Α'). 

16. Τις διατάξεις της παρ. 16, του άρθρου 14, του 
Ν. 1566/85, τις διατάξεις των άρθρων 31 και 32 του 
Ν. 3528/07, τις διατάξεις του άρθρου 10 του Ν. 4076/2012 
(Χορήγηση άδειας άσκησης ιδιωτικού έργου με αμοιβή). 

17. Την εγκύκλιο της ΕΥΘΥ με αριθ. πρωτ.: 29665/ΕΤΘΤ 
610/02.07.2012 με θέμα «Διαδικασίες έγκρισης συμβά¬ 
σεων μίσθωσης έργου σε έργα ΕΣΠΑ δυνάμει του άρ¬ 
θρου 6 του ν. 2527/1997.». 

18. Την Υ.Α. 30972/Γ1 (ΦΕΚ 614/2013 τ.Β') «Αξιολόγηση 
του Εκπαιδευτικού Έργου της Σχολικής Μονάδας-Δια- 
δικασία Αυτοαξιολόγησης». 

19. Τις με αρ. πρωτ. 3597/13.02.2013, 3598/13.02.2013 και 
3599/13.02.2013 Αποφάσεις Ένταξης στους ΑΠ1, 2 και 3 
αντίστοιχα των ανωτέρω Πράξεων του ΕΠ «Εκπαίδευση 
και Δια Βίου Μάθηση», όπως ισχύουν και τροποποιού¬ 
νται. 

20. Τις διατάξεις του ν. 3812/2009 (ΦΕΚ 234/2009 τ.Α'). 

21. Τις διατάξεις του ν. 4024/2011 (ΦΕΚ 226/2011 τ.Α'). 

22. Τις διατάξεις του άρθρου 1 της Υ.Α. αρ.5971/ΣΤ 5/ 
22.1.2003 (ΦΕΚ 94/2003 τ.Β') «Διάρθρωση στελεχών και 
αρμοδιότητες της Διεύθυνσης Συμβουλευτικού Επαγ¬ 
γελματικού Προσανατολισμού και Εκπαιδευτικών Δρα¬ 
στηριοτήτων. Ανακαθορισμός των αρμοδιοτήτων των 
Δ/νσεων Σπουδών Π/βάθμιας, Δ/βάθμιας Εκπαίδευσης». 

23. Τ ις διατάξεις του άρθρου 2, κεφ. Α', παρ. 2 και 3 
της ΚΥΑ 24001/2013 (ΦΕΚ 1449 τ.Β') «Μεταφορά μαθητών 
δημοσίων σχολείων από τις Περιφέρειες». 

24. Τις διατάξεις των άρθρων 7 και 8 του ν. 2963/2001 
(ΦΕΚ 268 τ.Α') «Οργάνωση και Λειτουργία των δημοσίων 
επιβατικών μεταφορών με λεωφορεία, τεχνικός έλεγ¬ 
χος οχημάτων και ασφάλεια χερσαίων μεταφορών και 
άλλες διατάξεις». 

25. Το άρθρο 50 του Ν. 2413/96 (ΦΕΚ 124/Α) «Περί συ- 
στάσεως του Ειδικού Λογαριασμού ΕΥΕ» και την με αρ. 
πρωτ. 141/2004 ΥΑ (ΦΕΚ 269/Β/10.02.2004) «Εγκριση Οδη¬ 
γού Διαχείρισης του Ειδικού Λογαριασμού του Υπουρ¬ 
γείου Εθνικής Παιδείας και Θρησκευμάτων», σε συνδυ¬ 
ασμό με την με αρ. πρωτ. 4327/2010 (1387/Β/10.02.2010) 
περί τροποποιήσεως της με αρ. πρωτ. 329/05 ΚΥΑ (ΦΕΚ 
210/Β) η οποία τροποποίησε και αντικατέστησε την Από¬ 
φαση με αρ. ΚΥΑ/845/25.08.03 (ΦΕΚ 1222/Β) «Σύσταση 
Ειδικού Λογαριασμού στο ΥΠΕΠΘ»). 

26. Τις διατάξεις του άρθρου 25, παρ. 15. του ν. 3614/ 
2007 (ΦΕΚ 267 τ.Α'). 

27. Τις διατάξεις του άρθρου 7, παρ. 3 του ν. 4142/2013 
(ΦΕΚ 83 τ.Α'). 

28. Το γεγονός ότι προκαλείται δαπάνη σε βάρος 
του Π.Δ.Ε. από πόρους των συγχρηματοδοτούμενων 
πράξεων «ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΣΧΟΛΙΚΩΝ ΚΕ¬ 
ΝΤΡΩΝ ΕΝΙΣΧΥΤΙΚΗΣ ΔΙΔΑΣΚΑΛΙΑΣ 2012-2015 ΑΞΟΝΑΣ 
ΠΡΟΤΕΡΑΙΟΤΗΤΑΣ 1» ΣΑΕ 2013ΣΕ24580007, «ΟΡΓΑΝΩ¬ 
ΣΗ ΚΑΙ ΛΕΙΤΟΥΡΓΙΑ ΣΧΟΛΙΚΩΝ ΚΕΝΤΡΩΝ ΕΝΙΣΧΥΤΙΚΗΣ 
ΔΙΔΑΣΚΑΛΙΑΣ 2012-2015 ΑΞΟΝΑΣ ΠΡΟΤΕΡΑΙΟΤΗΤΑΣ 2» 
ΣΑΕ 2013ΣΕ24580008, «ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΣΧΟ¬ 
ΛΙΚΩΝ ΚΕΝΤΡΩΝ ΕΝΙΣΧΥΤΙΚΗΣ ΔΙΔΑΣΚΑΛΙΑΣ 2012-2015 
ΑΞΟΝΑΣ ΠΡΟΤΕΡΑΙΟΤΗΤΑΣ 3» ΣΑΕ 2013ΣΕ24580009, 
του ΕΣΠΑ και δεν προκαλείται δαπάνη σε βάρος του 
τακτικού προϋπολογισμού, αποφασίζουμε: 

Άρθρο Μόνο 

1. Με τον όρο «Ενισχυτική Διδασκαλία» (Ε.Δ.) Γυμνασίου 
νοείται η παρακολούθηση από το/τη μαθητή/τρια του 
Γ υμνασίου αυτοτελούς υποστηρικτικού προγράμματος 
διδασκαλίας στα μαθήματα: Γλωσσική διδασκαλία (Αρ¬ 
χαία, Νέα), Μαθηματικά, Φυσική, Χημεία, Αγγλικά (Ξένη 
Γλώσσα), Βιολογία και αποτελεί μια δομή Αντισταθμιστι¬ 
κής Εκπαίδευσης/Αγωγής, για την οποία αποκλειστικά 
αρμόδιο είναι το Υπουργείο Παιδείας και θρησκευμάτων, 
μέσω της Δ/νσης ΣΕΠΕΔ/Τμήμα Ε' Πρόσθετης Διδακτι¬ 
κής Στήριξης και Ενισχυτικής Διδασκαλίας, σύμφωνα με 
την κείμενη νομοθεσία, εντός του ευρύτερου εκπαιδευ¬ 
τικού και κοινωνικού πεδίου της πολιτείας. 

2. Στο πρόγραμμα Ενισχυτικής Διδασκαλίας συμμε¬ 
τέχουν μαθητές/τριες όλων των τάξεων του Γ υμνασί¬ 
ου που υστερούν στους παραπάνω τομείς γνώσης, με 
συνέπεια την αδυναμία αποδοτικής συμμετοχής τους 
στη διαδικασία της μάθησης ή μαθητές/τριες που επιθυ¬ 
μούν να βελτιώσουν την απόδοσή τους στα παραπάνω 
μαθήματα. 


3. Σκοπός του προγράμματος είναι η επανένταξη των 
μαθητών/τριών στη μαθησιακή διαδικασία, η μείωση της 
μαθητικής διαρροής, η βελτίωση της απόδοσής τους 
ώστε να ολοκληρώσουν την Υποχρεωτική Εκπαίδευση 
και η δυνατότητα πρόσβασης στην δεύτερη βαθμίδα 
της Δευτεροβάθμιας Εκπαίδευσης. 

4. Το πρόγραμμα Ε.Δ. αρχίζει να λειτουργεί όπως ορί¬ 
ζεται από την σχετική εγκύκλιο έναρξης που εκδίδεται 
από τη Δ/νση ΣΕΠΕΔ, Τμήμα Ε' Πρόσθετης Διδακτικής 
Στήριξης και Ενισχυτικής Διδασκαλίας, κάθε σχολικό 
έτος και λήγει με τη λήξη των μαθημάτων και πριν από 
την έναρξη των εξετάσεων. 

Το ωρολόγιο πρόγραμμα του προγράμματος Ε.Δ. κα¬ 
θορίζεται ως εξής: 

• Για την πρώτη τάξη Γ υμνασίου: τέσσερις (4) ώρες 
Μαθηματικά, (2) ώρες Αρχαία Ελληνική Γλώσσα και 
Γραμματεία, τρεις (3) ώρες Νεοελληνική Γλώσσα και 
Γραμματεία, δύο (2) ώρες Αγγλικά μία (1) ώρα Φυσική 
και μία (1) ώρα Βιολογία. Σύνολο δεκατρείς (13) ώρες. 

• Για την δεύτερη τάξη Γ υμνασίου: τέσσερις (4) ώρες 
Μαθηματικά, δύο (2) ώρες Αρχαία Ελληνική Γλώσσα 
και Γ ραμματεία, δύο (2) ώρες Νεοελληνική Γλώσσα και 
Γ ραμματεία, δύο (2) ώρες Φυσική, μία (1) ώρα Χημεία, 
μία (1) ώρα Αγγλικά και μία (1) ώρα Βιολογία. Σύνολο 
δεκατρείς (13) ώρες. 

• Για την Τρίτη τάξη Γυμνασίου: τέσσερις (4) ώρες 
Μαθηματικά, δύο (2) ώρες Αρχαία Ελληνική Γλώσσα 
και Γ ραμματεία, δύο (2) ώρες Νεοελληνική Γλώσσα και 
Γ ραμματεία, δύο (2) ώρες Φυσική, μία (1) ώρα Χημεία, 
μια (1) ώρα Αγγλικά και μία (1) ώρα Βιολογία. Σύνολο 
δεκατρείς (13) ώρες. 

5. Το πρόγραμμα Ε.Δ. υλοποιείται σε ΣΧΟΛΙΚΑ ΚΕ¬ 
ΝΤΡΑ ΕΝΙΣΧΥΤΙΚΗΣ ΔΙΔΑΣΚΑΛΙΑΣ (Σ.Κ.Ε.Δ), τα οποία 
συγκροτούνται από ομάδες όμορων σχολικών μονάδων 
και ορίζονται ανά Διεύθυνση με απόφαση του Διευθυ¬ 
ντή της οικείας Περιφερειακής Διεύθυνσης. Υπάρχει η 
δυνατότητα ένα (1) Σ.Κ.Ε.Δ., να αποτελείται από μία (1) 
σχολική μονάδα, μόνο σε συγκεκριμένες περιπτώσεις 
(μικρά νησιά κ.λπ.). Στην περίπτωση αυτή αποστέλλε- 
ται το αίτημα από τον οικείο Περιφερειακό Δ/ντή στην 
Κεντρική Επιτροπή Παρακολούθησης, Ελέγχου και Συ¬ 
ντονισμού της Πράξης (Κ.Ε.Π.Ε.Σ) της Κ.Υ για τελική 
απόφαση του Γ ενικού Γ ραμματέα. Η παραπάνω διαδι¬ 
κασία διενεργείται πριν την εγκύκλιο πρόσκλησης για 
διδάσκοντες. 

6. Κριτήρια για την επιλογή-συμμετοχή των μαθητών/ 
τριών στα τμήματα μαθημάτων Ε.Δ., μετά από σχετι¬ 
κή ενημέρωση και αίτηση των γονέων και κηδεμόνων, 
για συγκεκριμένο μάθημα αποτελούν: ο αντίστοιχος 
βαθμός του μαθήματος και ο βαθμός προαγωγής. Για 
τους μαθητές/τριες της Α' Γυμνασίου το κριτήριο εί¬ 
ναι ο βαθμός απολυτηρίου του Δημοτικού. Ειδικά στην 
τελευταία περίπτωση όταν υπολείπονται κενές θέσεις 
γίνεται κλήρωση, ανά μάθημα και ανά ΣΚΕΔ. 

Με βάση τα παραπάνω με ευθύνη του Δ/ντή της οι¬ 
κείας Δ.Δ.Ε., σε κάθε Δ.Δ.Ε, διαμορφώνεται πίνακας 
αιτούντων ανά μάθημα και ανά Σ.Κ.Ε.Δ., ο οποίος χρη¬ 
σιμοποιείται για τη συγκρότηση των αντίστοιχων τμη¬ 
μάτων και για τα προβλεπόμενα στην περίπτωση της 
παραγράφου 16. 

7. Η Κεντρική Επιτροπή Παρακολούθησης, Ελέγχου 
και Συντονισμού της Πράξης (Κ.Ε.Π.Ε.Σ.), λειτουργεί στην 
Δ/νση ΣΕΠΕΔ/Τμήμα Ε' Πρόσθετης Διδακτικής Στήριξης 
και Ενισχυτικής Διδασκαλίας και έχει ως αντικείμενα: 
α) την συνολική εποπτεία του προγράμματος της Ε.Δ., 
β) την διενέργεια επιτόπιων ελέγχων στα Σ.Κ.Ε.Δ, γ) τις 
εισηγήσεις προς τον Γ ενικό Γ ραμματέα για την αποδοχή 
ή μη της δημιουργίας Σ.Κ.Ε.Δ. στις εξαιρετικές περιπτώ¬ 
σεις της παραγράφου 5, δ) τον αριθμό μαθητών στις 
περιπτώσεις της παραγράφου 14, ε) τη διαβίβαση στην 
Ειδική Υπηρεσία Εφαρμογής Εκπαιδευτικών Δράσεων 
(ΕΥΕ ΕΔ) της Κ.Υ. στοιχείων στ) την εκπόνηση αναφο¬ 
ρών - εκθέσεων αποτελεσμάτων εφαρμογής του προ¬ 
γράμματος (στατιστικά στοιχεία, αποδοτικότητα μέσω 
δεικτών) και υποβολή τους στον Γ ενικό Γ ραμματέα κάθε 
τετράμηνο ζ) Την έγκριση των επιτόπιων ελέγχων των 
εμπλεκομένων στην Ε.Δ. (Σ.Ο.Δ.Α.Α.) σε περίπτωση που 
αυτές προκαλούν δαπάνη για τις Πράξεις «Οργάνωση 
και Λειτουργία Σχολικών Κέντρων Ενισχυτικής Διδα¬ 
σκαλίας 2012-2015», η) την εισήγηση προς το Γενικό 
Γ ραμματέα, σχετικά με τα αιτήματα των Διευθυντών 
Περιφερειακών Διευθύνσεων Εκπαίδευσης αναφορικά με 
μεταφορές μαθητών. Οι εργασίες της Κ.Ε.Π.Ε.Σ διαρκούν 
μέχρι το πέρας εκτέλεσης του φυσικού και οικονομικού 
αντικειμένου της Πράξης και συστήνεται με διοικητική 
πράξη σύμφωνα με την κείμενη νομοθεσία. 

8. Τα καθήκοντα του Δ/ντή Περιφερειακής Διεύθυνσης 
Εκπαίδευσης αναφέρονταί: α) στον ορισμό Σ.Κ.Ε.Δ (πα¬ 
ράγραφος 5), β) στη μεταβολή του αριθμού μαθητών ανά 
τμήμα μαθήματος ( παράγραφος 14), γ) στον ορισμό των 
μελών της Σ.Ο.Δ.Α.Α. (παράγραφος 9), δ) στην διαβίβαση 
αιτημάτων προς την ΚΕΠΕΣ σχετικά με μεταφορά μαθη¬ 
τών στις Δ.Δ.Ε. της αρμοδιότητάς του (παράγραφος 19). 

9. Σε επίπεδο Δ/νσης Β/θμιας Εκπαίδευσης συστήνεται 
Συντονιστική Ομάδα Δομών Αντισταθμιστικής Αγωγής 
(Σ.Ο.Δ.Α.Α.) η οποία αποτελείται από τον Διευθυντή της 
Β/θμιας Εκπαίδευσης, έναν (1) Σχολικό Σύμβουλο της 
Δ.Δ.Ε. από κάθε ειδικότητα των διδασκόμενων μαθη¬ 
μάτων, σύμφωνα με το ωρολόγιο πρόγραμμα, ο οποίος 
έχει την έδρα του στην αντίστοιχη Δ.Δ.Ε., τον Προϊ¬ 
στάμενο Εκπαιδευτικών Θεμάτων και από ένα (1) μέλος 
του ΠΥΣΔΕ. 

Τα μέλη της (Σ.Ο.Δ.Α.Α.) ορίζονται από τον Δ/ντή της 
οικείας Περιφερειακής Δ/νσης Εκπαίδευσης. Οι αρμοδιό¬ 
τητες της Σ.Ο.Δ.Α.Α. είναι α) ο έλεγχος της λειτουργίας 
των Σ.Κ.Ε.Δ, β) η αποστολή εκθέσεων προς την Κ.Ε.Π.Ε.Σ 
της Κ.Υ μία (1) κάθε τετράμηνο, γ) οι εισηγήσεις σύμφω¬ 
να με την παράγραφο 14, δ) γενικά η εποπτεία για την 
καλή λειτουργία της δομής. 

10. Οι αρμοδιότητες των Σχολικών Συμβούλων της 
Σ.Ο.Δ.Α.Α είναι: α) ο επιτόπιος έλεγχος των Σ.Κ.Ε.Δ., 
σύμφωνα με την παράγραφο 11, β) το ωρολόγιο και 
αναλυτικό πρόγραμμα των Σ.Κ.Ε.Δ. σύμφωνα με την 
παράγραφο 16. γ) Η επιμόρφωση των διδασκόντων της 
Ε.Δ. κατά την λειτουργία της δομής. 

11. Ο Δ/της κάθε Δ.Δ.Ε. έχει τις παρακάτω αρμοδιότη¬ 
τες: α)τον επιτόπιο έλεγχο των Σ.Κ.Ε.Δ. (σε κάθε Σ.Κ.Ε.Δ. 
είναι υποχρεωτικό να διενεργηθεί (1) ένας τουλάχιστον 
έλεγχος κατά την διάρκεια της σχολικής χρονιάς), β) την 
επιλογή, πρόσληψη, σύναψη, τροποποίηση και λύση συμ¬ 
βάσεων των διδασκόντων σύμφωνα με την παράγραφο 
17, (ορίζεται ως υπεύθυνος μισθοδοσίας και υπόλογος 
εκκαθαριστής αυτής), γ) την αναστολή λειτουργίας ενός 


τμήματος σύμφωνα με την παράγραφο 15 με ταυτόχρο¬ 
νη αναπροσαρμογή της ανάθεσης ωρών του διδάσκο¬ 
ντος,, δ) την απόφαση για αναστολή λειτουργίας ενός 
Σ.Κ.Ε.Δ. σύμφωνα με την παράγραφο 16 ε) τον ορισμό 
του Υπεύθυνου Αντισταθμιστικής Αγωγής σύμφωνα με 
την παράγραφο 12 στ) ορίζεται υπεύθυνος και υπόλογος 
για τις δαπάνες αναλωσίμων των Σ.Κ.Ε.Δ. της περιοχής 
αρμοδιότητας του και αποστέλλει όλα τα απαιτούμενα 
παραστατικά στην ΕΥΕ. ΕΔ. Οι δαπάνες κάλυψης των 
οδοιπορικών για τους επιτόπιους ελέγχους ακολουθούν 
την κείμενη νομοθεσία. 

12. Σε κάθε Δ.Δ.Ε. ορίζονται Υπεύθυνοι Αντισταθμι¬ 
στικής Αγωγής (καταχωριστές) έως δύο (2) άτομα, εκ¬ 
παιδευτικοί ή διοικητικοί με απόφαση του Δ/ντή της 
οικείας Δ.Δ.Ε. Τα καθήκοντα τους είναι: α) η συμμετοχή 
στην Σ.Ο.Δ.Α.Α ως γραμματέας, β) η συγκέντρωση των 
παρουσιολογίων των εκπαιδευτικών και των μαθητών, 
γ) η συγκέντρωση όλων των παραστατικών που αφο¬ 
ρούν την μισθοδοσία των εκπαιδευτικών, την έκδοση 
μισθοδοτικών καταστάσεων και την κάλυψη των υπο¬ 
χρεώσεων που προκύπτουν από αυτές (πχ. ασφαλιστι¬ 
κές εισφορές) δ) η ηλεκτρονική διαχείριση τους ε) η 
διεκπεραίωση γενικά όλων των σχετικών διαδικασιών. 
Οι εργασίες τους διαρκούν μέχρι το πέρας εκτέλεσης 
του φυσικού και οικονομικού αντικειμένου της Πράξης. 

13. Σε κάθε Κέντρο Ενισχυτικής Διδασκαλίας ορίζεται, 
με απόφαση του Διευθυντή Β/θμιας, Υπεύθυνος Σχολι¬ 
κού Κέντρου Ενισχυτικής Διδασκαλίας (Υ.Σ.Κ.Ε.Δ.), ένα 
Στέλεχος Εκπαίδευσης. Για την επιλογή ακολουθείται η 
εξής σειρά προτεραιότητας: α) ο Δ/ντής της σχολικής 
μονάδας του Σ.Κ.Ε.Δ., β) οι Δ/ντές των άλλων σχολικών 
μονάδων, των οποίων οι μαθητές είναι εγγεγραμμέ¬ 
νοι στο Σ.Κ.Ε.Δ., με κριτήρια τα χρόνια προϋπηρεσίας 
ως Διευθυντές και το επίπεδο Τ.Π.Ε πρώτου επιπέδου, 
γ) ο Υποδιευθυντής της σχολικής μονάδας του Σ.Κ.Ε.Δ., 
δ) οι υποδιευθυντές αντίστοιχα με την περίπτωση. Είναι 
δυνατό, σε περίπτωση κατά την οποία υπάρχει κώλυμα, 
να οριστεί και μόνιμος καθηγητής. 

Έργο του Υπεύθυνου Σ.Κ.Ε.Δ. είναι α) η ημερησία κα- 
ταχώρηση παρουσιών, ανά ώρα και ανά τμήμα μαθή¬ 
ματος, των εκπαιδευτικών και των μαθητών/τριών και η 
αποστολή τους στον Καταχωριστή β) η ευθύνη καλής 
λειτουργίας του Κέντρου Ε.Δ., γ) η αποστολή εκθέσεων 
στην Σ.ΟΔ.Α.Α. ανά τετράμηνο, δ) η αποστολή στοι¬ 
χείων που ζητούνται από τις αρμόδιες Υπηρεσίες του 
ΥΠΑΙΘ (ΕΥΕ ΕΔ και Δ/νση ΣΕΠΕΔ/ΤΜΗΜΑ Π.Δ.Σ. κ Ε.Δ. 
ε) η διαγραφή μαθητών σύμφωνα με την παράγραφο 15 
και η αντικατάσταση τους, στ) η συνεργασία με τους 
Σχολικούς Συμβούλους, οι οποίοι εποπτεύουν το Σ.Κ.Ε.Δ. 
στο παιδαγωγικό πεδίο ζ) η ευθύνη για τις δαπάνες 
θέρμανσης του Σ.Κ.Ε.Δ. σε συνεργασία με την εκάστοτε 
Σχολική Επιτροπή και η αποστολή όλων των απαιτούμε- 
νων παραστατικών στην ΕΥΕ ΕΔ (Φορέας Υλοποίησης 
των Πράξεων). 

14. Το ημερήσιο πρόγραμμα Ενισχυτικής Διδασκαλίας 
καλύπτει 1-4 διδακτικές ώρες την ημέρα μετά την λήξη 
του κανονικού προγράμματος. Κάθε μαθητής/τρια μπο¬ 
ρεί να παρακολουθήσει από ένα έως και όλα τα μαθήμα¬ 
τα Ενισχυτικής Διδασκαλίας. Τμήμα μαθήματος ορίζεται 
κάθε ομάδα μαθητών/τριών που παρακολουθούν το ίδιο 
μάθημα Σε κάθε τμήμα μαθήματος ενισχυτικής διδασκα¬ 
λίας συμμετέχουν 10 μαθητές/τριες το ελάχιστο και έως 
15 μαθητές/τριες το μέγιστο. Σε εξαιρετικές περιπτώσεις 

επιτρέπεται η λειτουργία τμήματος από πέντε (5) έως 
δέκα (10) μαθητές /τριες (π,χ δυσπρόσιτες, απομακρυ¬ 
σμένες, περιοχές, νησιά, κλπ) ύστερα από τεκμηριωμένη 
εισήγηση της Σ.Ο.Δ.Α.Α. προς τον Περιφερειακό Δ/ντή 
Εκπαίδευσης για την τελική απόφαση. 

Σε περίπτωση αιτήματος για λειτουργία τμήματος με 
συμμετοχή μαθητών/τριών μικρότερη της προβλεπόμε- 
νης σε τμήματα Ε.Δ.,(λιγότερο από 5 μαθητές) απαιτεί¬ 
ται εισήγηση της οικείας Σ.Ο.Δ.Α.Α. προς Κ.Ε.Π.Ε.Σ. της 
Κ.Υ και τελική απόφαση του Γενικού Γραμματέα. Οι πα¬ 
ραπάνω διαδικασίες διενεργούνται πριν την δημοσίευση 
της εγκυκλίου πρόσκλησης για τους διδάσκοντες. 

Ειδικότερα στην περίπτωση που ο αριθμός των μαθη¬ 
τών/τριών που υποβάλλουν αίτηση για τμήμα μαθήμα¬ 
τος Ε.Δ. είναι μεγαλύτερος από το μέγιστο αριθμό κατά 
τμήμα μαθήματος, αλλά και ταυτόχρονα μικρότερος 
του διπλάσιου από τον ελάχιστο επιτρεπτό μαθητών/ 
τριών, κατ’ εξαίρεση επιτρέπεται η υπέρβαση του μέγι- 
στου ορίου και επομένως η δημιουργία ενός τμήματος 
μαθήματος Ε.Δ. 

15/Ενα τμήμα μαθήματος συνεχίζει να υφίσταται εφό¬ 
σον έχει ενεργούς μαθητές/τριες τουλάχιστον δέκα (10) 
ή πέντε (5) ή οτιδήποτε άλλο σύμφωνα με την παρά¬ 
γραφο 15. Σε περίπτωση όπου κάποιος μαθητής/τρια 
απουσιάσει αδικαιολογήτως είκοσι (20) συνεχόμενες 
διδακτικές ημέρες από τμήμα μαθήματος τότε διαγρά¬ 
φεται, με έγγραφη ενημέρωση του γονέα - κηδεμόνα 
του/της, και αντικαθίσταται από τον πρώτο/η επιλαχό- 
ντα στον πίνακα αιτούντων, με απόφαση του ΥΣΚΕΔ. 
Στην περίπτωση όπου από διαγραφή μαθητών/τριών 
σε ένα τμήμα απομείνουν λιγότεροι ενεργοί μαθητές/ 
τριες από τα επιτρεπόμενα όρια, τότε το τμήμα παύει 
να υφίσταται με απόφαση του Δ/ντή της οικείας Δ.Δ.Ε. 
Στην περίπτωση αυτή αναπροσαρμόζεται η ανάθεση 
ωρών του Διδάσκοντος καθηγητή, με απόφαση του 
Δ/ντή της οικείας Δ.Δ.Ε. ή λύεται εφόσον δεν υπάρχουν 
υπόλοιπες ώρες. 

16. Ένα Σ.Κ.Ε.Δ συνεχίζει να υφίσταται εφόσον προ¬ 
σφέρει τουλάχιστον ένα (1) τμήμα μαθήματος. Ο Δ/ντής 
της οικείας Δ.Δ.Ε έχει το δικαίωμα να αναστείλει την 
λειτουργία ενός Σ.Κ.Ε.Δ. με αιτιολογημένη απόφαση, την 
οποία κοινοποιεί στην Κ.Ε.ΠΕ.Σ. Το ωρολόγιο και αναλυ¬ 
τικό πρόγραμμα, ανάλογα με τις μαθησιακές δυσκολίες 
των μαθητών/τριών και τις συνθήκες λειτουργίας των 
σχολείων, συντάσσεται, εφαρμόζεται, αξιολογείται και 
αναπροσαρμόζεται με απόφαση των Σχολικών Συμβού¬ 
λων της οικείας Σ.Ο.Δ.Α.Α. Οι ημέρες λειτουργίας των 
Σ.Κ.Ε.Δ. ακολουθούν τα ισχύοντα για την λειτουργία 
των σχολικών μονάδων. 

17. Οι διδάσκοντες στα τμήματα Ενισχυτικής Διδασκα¬ 
λίας προσλαμβάνονται με σύμβαση εργασίας σύμφωνα 
με τους όρους της παρούσας Απόφασης και με βάση την 
κείμενη νομοθεσία για την απασχόληση εκπαιδευτικών, 
με αμοιβές που αντιστοιχούν σε εκείνες των ωρομι¬ 
σθίων εκπαιδευτικών ή/και αναπληρωτών μειωμένου 
ωραρίου, με χρήση των μορίων τους στον Ενιαίο Πίνακα 
Αναπληρωτών. 

Οι εγγεγραμμένοι στον πίνακα αυτό, οι οποίοι επι¬ 
θυμούν να απασχοληθούν στην Δομή της Ε.Δ. έχουν 
δικαίωμα να υποβάλουν αίτηση για Σ.Κ.Ε.Δ σε δύο (2) 
Δ.Δ.Ε. της ίδιας Περιφερειακής Διεύθυνσης Πρωτοβάθ¬ 
μιας και Δευτεροβάθμιας Εκπαίδευσης, εκτός από την 
Περιφερειακή Διεύθυνση Εκπαίδευσης Αττικής όπου οι 


υποψήφιοι έχουν δικαίωμα να υποβάλουν αίτηση για 
Σ.Κ.Ε.Δ. έως και σε επτά (7) Δ.Δ.Ε. Οι τοποθετήσεις 
πραγματοποιούνται με απόφαση του Δ/ντή της οικεί¬ 
ας Δ.Δ.Ε. με βάση την κατάταξη των αιτούντων στον 
Ενιαίο Πίνακα Αναπληρωτών και τα δηλωμένα Σ.Κ.Ε.Δ . 
Οι διδάσκοντες στα τμήματα Ενισχυτικής Διδασκαλίας 
ενημερώνουν τον Υπεύθυνο του Σ.Κ.Ε.Δ. για την επίδο¬ 
ση των μαθητών και συνεργάζονται συνεχώς με τους 
Σχολικούς Συμβούλους της Σ.Ο.Δ.Α.Α. 

18. Σε δυσπρόσιτα σχολεία, σύμφωνα με την κείμενη 
νομοθεσία, καθώς και σε σχολικές μονάδες με μεγάλο 
βαθμό δυσκολίας πρόσβασης, δύναται να λειτουργή¬ 
σουν τμήματα Ε.Δ. κατόπιν εισήγησης της Σ.Ο.Δ.Α.Α. 
στον Δ/ντη της οικείας Δ.Δ.Ε, με μόνιμους καθηγητές 
προς συμπλήρωση του υποχρεωτικού τους ωραρίου, 
αφού έχουν καλυφθεί οι ανάγκες του κανονικού προ¬ 
γράμματος. (Σ.Κ.Ε.Δ. ΜΟΝΙΜΩΝ). Τα παραπάνω δύναται 
να εφαρμοστούν σε κάθε άλλη περίπτωση με απόφαση 
του οικείου Α.Π.Υ.Σ.Δ.Ε. σύμφωνα με την κείμενη νομοθε¬ 
σία. Υπεύθυνος Σ.Κ..ΕΔ. στην παραπάνω περίπτωση είναι 
ο Δ/ντής της σχολικής μονάδας ή οποιοσδήποτε άλλος 
Μόνιμος Εκπαιδευτικός της σχολικής μονάδας, ύστερα 
από απόφαση του Δ/ντή της οικείας Δ.Δ.Ε. με μείωση 
του υποχρεωτικού του ωραρίου κατά τρεις ώρες ανά 
εβδομάδα. Στην συγκεκριμένη κατηγορία δεν ισχύουν 
οι διατάξεις της παραγράφου 19. 

19. Δύναται η μεταφορά των μαθητών που παρακο¬ 
λουθούν μαθήματα ενισχυτικής διδασκαλίας να γίνεται 
σύμφωνα με τις διατάξεις του άρθρου 2, κεφάλαιο Α, 
παράγραφοι 2 και 3, της ΚΥΑ 24001/2013. Η αξία της κάθε 
μετακίνησης μαθητή, υπολογίζεται στο ύψος του 50% 
της κανονικής τιμής του εισιτηρίου της διαδρομής εάν 
πρόκειται για μεταφορά με υφιστάμενα τακτικά δρομο¬ 
λόγια, ή στο ύψος της κανονικής τιμής του εισιτηρίου 
εάν πρόκειται για μεταφορά με νέες τακτικές γραμμές 
ή και νέα δρομολόγια τα οποία δημιουργήθηκαν για 
το πρόγραμμα ενισχυτικής διδασκαλίας, σύμφωνα με 
τις διατάξεις των άρθρων 7 και 8 του νόμου 2963/2001. 

Σε κάθε περίπτωση για την αποφυγή υπεραντιστάθ- 
μισης (άρθρο 4 του Κανονισμού της ΕΕ 1370/2007) η ανά 
δρομολόγιο αποζημίωση δεν μπορεί να υπερβαίνει το 
κόστος εκτέλεσης του δρομολογίου όπως αυτό ορίζεται 
από τον μαθηματικό τύπο του Παραρτήματος της ΚΥΑ 
24001/2013. Η σχετική διαδικασία είναι διαβίβαση αιτή¬ 
ματος του Περιφερειακού Διευθυντή προς την ΚΕΠΕΣ 
και εισήγηση της επιτροπής προς τον Γ ενικό Γ ραμματέα 
για τελική απόφαση. 

20. Προβλέπεται η κάλυψη δαπάνης: 

α) για λειτουργικά έξοδα έως 2.000€ (έως 1.600€ για 
θέρμανση και έως 400€ για αναλώσιμα) ανά σχολικό 
έτος σε κάθε Σ.Κ.Ε.Δ. για όσο διάστημα λειτουργεί το 
πρόγραμμα σύμφωνα με τη διαδικασία που περιγράφε- 
ται στον Οδηγό Υλοποίησης και Εφαρμογής Φυσικού 
Αντικειμένου και Διαχείρισης Οικονομικού Αντικειμένου 
των Πράξεων. 

Ειδικά η διαδικασία της προμήθειας αναλωσίμων υλι¬ 
κών, θα γίνει από τον Διευθυντή της εκάστοτε Δ.Δ.Ε. για 
τα Σ.Κ.Ε.Δ. που λειτουργούν στην περιοχή ευθύνης της, 
μία φορά μετά τη συλλογή των αναγκών των Σ.Κ.Ε.Δ. 
από τους Υ.ΣΚΕΔ, με ανώτατο όριο δαπάνης 400€ ανά 
Σ.Κ.Ε.Δ. Σε κάθε περίπτωση η συνολική δαπάνη προ¬ 
μήθειας αναλωσίμων για τα Σ.Κ.Ε.Δ. της κάθε ΔΔΕ δε 
δύναται να ξεπεράσει τα 45.000€ (χωρίς ΦΠΑ) και η 

διαδικασία της προμήθειας θα γίνει σύμφωνα με το 
θεσμικό πλαίσιο του Ειδικού Λογαριασμού του ΥΠΑΙΘ. 

β) για αμοιβή του Υ.Σ.Κ.Ε.Δ. με 150 ευρώ για κάθε 
μήνα λειτουργίας του Σ.Κ.Ε.Δ., με σύμβαση έργου σύμ¬ 
φωνα με την κείμενη νομοθεσία (Ν. 4075/2012 άρθρο 
58 και Ν. 4076/2012 άρθρο 10) και καταβάλλεται από 
τον μήνα έναρξης λειτουργίας του προγράμματος της 
Ε.Δ., σύμφωνα με τη σχετική εγκύκλιο έναρξης του προ¬ 
γράμματος της Ε.Δ. από το Φορέα Λειτουργίας (ΣΕΠΕΔ/ 
ΤΜΗΜΑ Π.Δ.Σ. κ Ε.Δ), έως τον μήνα λήξης λειτουργίας 
του αντίστοιχου Σ.Κ.Ε.Δ. 

21. Οι Πράξεις «Οργάνωση και Λειτουργία Σχολικών 
Κέντρων Ενισχυτικής Διδασκαλίας 2012-2015», συγχρη- 
ματοδοτούνται από το Ευρωπαϊκό Κοινωνικό Ταμείο 
(ΕΚΤ), στο πλαίσιο των Αξόνων Προτεραιότητας 1, 2 και 
3 του ΕΠ «Εκπαίδευση και Δια Βίου Μάθηση». 

22. Η ισχύς της παρούσης άρχεται από την ημερομηνία 
δημοσίευσης στη Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Δεκεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ.: 4575/150231 (2) 

Τροποποίηση της υπ’ αριθμ. 321699/5981/2008 απόφασης 
του Υπουργού Αγροτικής Ανάπτυξης και Τροφίμων 
«Λεπτομέρειες εφαρμογής, έλεγχοι και δικαιολογη- 
τικά πληρωμής του προγράμματος οικονομικών ενι¬ 
σχύσεων (Εξισωτική Αποζημίωση) σε εκτέλεση των 
Μέτρων 211 και 212 του Άξονα 2 του Προγράμματος 
Αγροτικής Ανάπτυξης (Π.Α.Α.) 2007 - 2013», όπως έχει 
τροποποιηθεί και ισχύει. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της περίπτωσης γ' της παρ. 2 του άρθρου 22 του 
ν. 992/1979 (ΦΕΚ Α'280) «Περί οργανώσεως των διοι¬ 
κητικών υπηρεσιών δια την εφαρμογή της Συνθήκης 
Προσχωρήσεως της Ελλάδος εις τας Ευρωπαϊκός Κοι¬ 
νότητας και ρυθμίσεις συναφών θεσμικών και οργανω¬ 
τικών θεμάτων». 

β) Του ν.δ. 131/1974 «Περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και αλι¬ 
ευτικήν παραγωγήν» (ΦΕΚ Α' 320), όπως τροποποιήθηκε 
με το ν. 1409/1983 «τροποποίηση και συμπλήρωση των 
διατάξεων του ν.δ. 131/1974 περί παροχής οικονομικών 
ενισχύσεων εις την γεωργικήν, κτηνοτροφικήν, δασικήν 
και αλιευτικήν παραγωγήν και άλλες διατάξεις» (ΦΕΚ Α' 
199), όπως τροποποιημένος ισχύει, και το άρθρο 11 του 
ν. 2512/1997 (ΦΕΚ Α' 138) και με την παρ. 3 του άρθρου 
30 του Ν. 2945/2001 (ΦΕΚ Α' 223). 

γ) Της παρ. 10 του άρθρου 39 του ν. 2065/1992, (ΦΕΚ 
Α'113) «Αναμόρφωση της άμεσης φορολογίας και άλλες 
διατάξεις». 

δ) Του ν. 3614/2007 (ΦΕΚ Α' 267) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013». 

ε) Των άρθρων 13-29 του ν. 2637/1998 (ΦΕΚ Α' 200) 
περί «Σύστασης Οργανισμού Πληρωμών και Ελέγχου 


Κοινοτικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.)», όπως έχει τροποποιηθεί και ισχύει. 

στ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

ζ) Της υπ’ αριθμ. 394555/2000 (ΦΕΚ Β'1324) κοινής από¬ 
φασης των Υπουργών ΥΠΕΣΔΔΑ και Γεωργίας «περί 
ανάθεσης αρμοδιοτήτων του Ο.Π.Ε.Κ.Ε.Π.Ε. στις Ν.Α. της 
χώρας». 

η) Της υπ’ αριθμ. 271562/2002 απόφασης του Υπουργού 
Γεωργίας περί «Εγκρίσεως του Ο.Π.Ε.Κ.Ε.Π.Ε., ως Οργα¬ 
νισμού Πληρωμής από 1.9.2002» (ΦΕΚ Β' 1042). 

θ) της υπ’ αριθμ. 324032/2004 κοινής υπουργικής από¬ 
φασης «Εφαρμογή του καθεστώτος της πολλαπλής συμ¬ 
μόρφωσης και λοιπά συμπληρωματικά μέτρα σε εκτέ¬ 
λεση του Κανονισμού (ΕΚ) 1782/2003 του Συμβουλίου» 
(ΦΕΚ Β' 1921). 

ι) Της υπ’ αριθμ. 282966/2007 κοινής απόφασης των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Έγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε των ενισχύσεων που βαρύνουν τον ΕΛΕ- 
ΓΕΠ» (ΦΕΚ Β' 125). 

ια) Της υπ’ αριθμ. 280947/1982/2008 κοινής υπουργι¬ 
κής απόφασης «Πρόγραμμα Οικονομικών Ενισχύσεων 
(Εξισωτική Αποζημίωση) σε εκτέλεση των Μέτρων 211 
και 212 του Άξονα 2 του Προγράμματος Αγροτικής Ανά¬ 
πτυξης (ΠΑΑ) 2007-2013». 

ιβ) Της υπ’ αριθμ. 281255/6.5.2008 απόφασης του 
Υπουργού Αγροτικής Ανάπτυξης και Τροφίμων «Εγκρι¬ 
ση Κανονισμού Διαδικασιών Ελέγχων του Ν.Π.Ι.Δ. με την 
επωνυμία" Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.)”» (ΦΕΚ Β' 794). 

ιγ) Της υπ’ αριθμ. 2049/2011 απόφασης του Υπουργού 
Αγροτικής Ανάπτυξης και Τροφίμων «Τροποποίηση και 
κωδικοποίηση του Συστήματος Διαχείρισης και Ελέγχου 
του Προγράμματος Αγροτικής Ανάπτυξης της Ελλάδας 
2007-2013» (ΦΕΚ Β' 1183). 

2. Τους Κανονισμούς (ΕΚ), όπως αυτοί ισχύουν: 
α) αριθ. 1782/2003 του Συμβουλίου για την θέσπιση 
κοινών κανόνων για τα καθεστώτα άμεσης στήριξης 
στα πλαίσια της κοινής γεωργικής πολιτικής και για 
την θέσπιση ορισμένων καθεστώτων στήριξης για τους 
γεωργούς και για την τροποποίηση των κανονισμών 
(ΕΟΚ) αριθ. 2019/1993, (ΕΚ) αριθ. 1452/2001, (ΕΚ) αριθ. 
1453/2001, (ΕΚ) αριθ. 1454/2001, (ΕΚ) αριθ. 1868/1994, (ΕΚ) 
αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, 
(ΕΟΚ) αριθ. 2358/1971 και (ΕΚ) αριθ. 2529/2001. 

β) αριθ. 796/2004 της Επιτροπής σχετικά με την θέ¬ 
σπιση λεπτομερών κανόνων για την εφαρμογή της 
πολλαπλής συμμόρφωσης, της διαφοροποίησης και 
του ολοκληρωμένου συστήματος διαχείρισης κι ελέγ¬ 
χου που προβλέπονται στον Καν. (ΕΚ) αριθ. 1782/2003 
του Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς. 

γ) αριθ. 1973/2004 της Επιτροπής για τη θέσπιση 
λεπτομερών κανόνων εφαρμογής του Καν. (ΕΚ) αριθ. 
1782/2003 του Συμβουλίου όσον αφορά τα καθεστώτα 
στήριξης τα προβλεπόμενα βάσει των τίτλων 4 και 4α 
του εν λόγω κανονισμού και τη χρήση των εκτάσεων γης 

που προκύπτουν από την παύση καλλιέργειας για την 
παραγωγή πρώτων υλών, όπως τροποποιημένος ισχύει. 

δ) αριθ. 1290/2005 του Συμβουλίου της 21ης Ιουνίου 
2005 για τη χρηματοδότηση της κοινής γεωργικής πο¬ 
λιτικής. 

ε) αριθ. 1698/2005 του Συμβουλίου για τη στήριξη της 
αγροτικής ανάπτυξης από το ΕΓΤΑΑ. 

στ) αριθ. 885/2006 της Επιτροπής για τη θέσπιση λε¬ 
πτομερών κανόνων εφαρμογής του κανονισμού (ΕΚ) 
αριθ. 1290/2005 του Συμβουλίου σχετικά με τη διαπί¬ 
στευση των Οργανισμών Πληρωμών και άλλων Οργα¬ 
νισμών και την εκκαθάριση των λογαριασμών του ΕΓΤΕ 
και του ΕΓΤΑΑ. 

ζ) αριθ. 1320/2006 της Επιτροπής για τη θέσπιση μετα¬ 
βατικών κανόνων όσον αφορά τη στήριξη της αγροτικής 
ανάπτυξης που προβλέπεται από τον Καν. (ΕΚ) αριθ. 
1698/2005 του Συμβουλίου. 

η) αριθ. 883/2006 της Επιτροπής σχετικά με τις λεπτο¬ 
μέρειες εφαρμογής του Καν. (ΕΚ) αριθ. 1290/2005 του 
Συμβουλίου σε ότι αφορά την τήρηση των λογαριασμών 
των οργανισμών πληρωμών τις δηλώσεις δαπανών κι 
εσόδων και τους όρους επιστροφής των δαπανών στο 
πλαίσιο του Ευρωπαϊκού Γεωργικού Ταμείου Εγγυήσε¬ 
ων και του Ευρωπαϊκού Γεωργικού Ταμείου Αγροτικής 
Ανάπτυξης. 

θ) αριθ. 1405/2006 του Συμβουλίου σχετικά με τον 
καθορισμό ειδικών μέτρων για την γεωργία στα μικρά 
νησιά του Αιγαίου και την τροποποίηση του Κανονισμού 
(ΕΚ) αριθ. 1782/2003. 

ι) αριθ. 1974/2006 της Επιτροπής για τη θέσπιση λε¬ 
πτομερών κανόνων εφαρμογής του Κανονισμού (ΕΚ) 
αριθμ. 1698/2005 του Συμβουλίου για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης (ΕΓΤΑΑ). 

κ) αριθ. 1975/2006 της Επιτροπής για τη θέσπιση λε¬ 
πτομερών διατάξεων εφαρμογής του Κανονισμού (ΕΚ) 
αριθ. 1698/2005 του Συμβουλίου όσον αφορά την εφαρ¬ 
μογή διαδικασιών ελέγχου καθώς και την πολλαπλής 
συμμόρφωση σε σχέση με μέτρα στήριξης της αγρο¬ 
τικής ανάπτυξης. 

3. Την αριθμ. Ε(2007) 6015/29.11.2007 απόφαση της Ευ¬ 
ρωπαϊκής Επιτροπής για την έγκριση του Προγράμμα¬ 
τος Αγροτικής Ανάπτυξης της Ελλάδας για την περίοδο 
προγραμματισμού 2007-2013. 

4. Το Π.Δ. 86/2012 (ΦΕΚ Α' 141) «Διορισμός Υπουργών, 
Αναπληρωτών Υπουργών και Υφυπουργών». 

5.. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο μόνο 

Η αριθμ. 321699/5981/2008 απόφαση του Υπουργού 
Αγροτικής Ανάπτυξης και Τροφίμων «Λεπτομέρειες 
εφαρμογής, έλεγχοι και δικαιολογητικά πληρωμής του 
προγράμματος οικονομικών ενισχύσεων (Εξισωτική Απο¬ 
ζημίωση) σε εκτέλεση των Μέτρων 211 και 212 του Αξο¬ 
να 2 του Προγράμματος Αγροτικής Ανάπτυξης (Π.Α.Α.) 
2007 - 2013, όπως ισχύει, τροποποιείται ως ακολούθως: 

Στην περίπτωση ίϋ της παραγράφου 2 του τίτλου 1 
του άρθρου 7 προστίθενται εδάφια ως εξής: 

«Επίσης σε περίπτωση που από το έτος 2009 και 
μετά προκύψει υποχρέωση της διοίκησης για εξέταση 
ένστασης κατά πρωτοβάθμιου ελέγχου, ο οποίος αφορά 


σε περίοδο εφαρμογής του προγράμματος πριν από το 
έτος αυτό, οι περιφερειακές διευθύνσεις του ΟΠΕΚΕΠΕ 
είναι αρμόδιες να διεκπεραιώνουν τη σχετική διαδικα¬ 
σία, έστω και αν ο έλεγχος έχει διενεργηθεί από άλλη 
υπηρεσία. Η εξέταση της ένστασης γίνεται σύμφωνα 
με τις ισχύουσες κατά το χρόνο υποβολής της αίτησης 
ένταξης διατάξεις». 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Δεκεμβρίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ.: ΕΔΑΑΠ/1802 (3) 

Τροποποίηση της διαπιστωτικής πράξης κατάργησης 
κενών οργανικών θέσεων της Επιτροπής Διερεύνη- 
σης Ατυχημάτων και Ασφάλειας Πτήσεων που δη- 
μοσιεύθηκε στο ΦΕΚ 828/Β719.03.2012. 

Ο ΠΡΟΕΔΡΟΣ ΤΗΣ ΕΠΙΤΡΟΠΗ ΔΙΕΡΕΥΝΗΣΗΣ 
ΑΤΥΧΗΜΑΤΩΝ ΚΑΙ ΑΣΦΑΛΕΙΑΣ ΠΤΗΣΕΩΝ 

Έχοντας υπόψη τις διατάξεις: 

1. Της παρ. Ια του άρθρου 33 του ν. 4024/2011 (ΦΕΚ 
226 Α') «Συνταξιοδοτικές ρυθμίσεις, ενιαίο βαθμολόγιο - 
μισθολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012 - 2015». 

2. Το ν. 2912/2010 (ΦΕΚ 94/Α/09.05.2001) «Προσαρμογή 
στις διατάξεις της Οδηγίας 94/56/Ε.Κ. του Ευρωπαϊκού 
Συμβουλίου για τη θέσπιση βασικών αρχών που διέπουν 
τις έρευνες ατυχημάτων και συμβάντων Πολιτικής Αε¬ 
ροπορίας - Ενίσχυση της κρατικής εποπτείας επί των 
Προτύπων Ασφαλείας Πτήσεων, ρύθμιση συναφών οργα¬ 
νωτικών θεμάτων της Υπηρεσίας Πολιτικής Αεροπορίας 
(Υ.Π.Α.) και άλλες διατάξεις». 

3. Του Προεδρικού Διατάγματος 59/2004 (ΦΕΚ 50 Α') 
«Εγκριση του Κανονισμού εσωτερικής λειτουργίας της 
Επιτροπής Διερεύνησης Ατυχημάτων και Ασφάλειας 
Πτήσεων και Οργανισμός της Μονάδας Μελετών και 
Διερεύνησης Αεροπορικών Ατυχημάτων και Συμβάντων». 

4. Την με αριθ. ΔΟΑ/Φ.14/1/οικ.21732/31.10.2011 εγκύκλιο 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης. 

5. Την ΕΔΑΑΠ/511/09.03.2012 (ΦΕΚ 828/Β'/19.03.2012) 
«Διαπίστωση αυτοδίκαιης κατάργησης κενών οργανικών 
θέσεων πολιτικού προσωπικού με σχέση εργασίας δη¬ 
μοσίου δικαίου της Επιτροπής Διερεύνησης Ατυχημάτων 
και Ασφάλειας Πτήσεων, κατ’ εφαρμογή της παρ. Ια του 
άρθρου 33 του Ν. 4024/2011», αποφασίζουμε: 

Την τροποποίηση της με αρ. 5, αναφερόμενης ανω¬ 
τέρω, διαπιστωτικής πράξης της Επιτροπής Διερεύνη- 
σης Ατυχημάτων και Ασφάλειας Πτήσεων και η οποία 
γίνεται: 

Διαπιστώνουμε: 

1. Την αυτοδίκαιη κατάργηση μίας (1) κενής οργανικής 
θέσης μόνιμου προσωπικού που προβλέπονται από τον 
οικείο οργανισμό της Μονάδας Μελετών και Διερεύ- 
νησης Αεροπορικών Ατυχημάτων και Συμβάντων της 
Επιτροπής Διερεύνησης Ατυχημάτων και Ασφάλειας 
Πτήσεων (άρ. 7, του π.δ. 59/2004), όπως αναλυτικά προσ¬ 
διορίζονται, κατά κατηγορία και κλάδο, ως ακολούθως: 

ΠΙΝΑΚΑΣ Α 

ΕΠΙΤΡΟΠΗ ΔΙΕΡΕΥΝΗΣΗΣ ΑΤΥΧΗΜΑΤΩΝ 
& ΑΣΦΑΛΕΙΑΣ ΠΤΗΣΕΩΝ 

ΜΟΝΙΜΟ ΠΡΟΣΩΠΙΚΟ 

ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Προβλεπόμενες 
οργανικές θέσεις 
(Α+Β) 

Καλυμμένες 

(Α) 

Κενές 

(Β) 

Κενές που εξαιρούνται 
από την κατάσταση, κατ’ 
εφαρμογή των περ. α 
ή/και β της παρ. Ια του 
αρ. 33 του ν. 4024/2011 

Καταργούμενες 

κενές 

[Β μείον (Γ+Δ)] 

περ. α 
(Γ) 

περ. β (Δ) 

ΚΑΤΗΓΟΡΙΑ ΠΕ 







Κλάδος Διοικητικού/Οικο- 
νομικού 

3 

2 

1 

- 

- 

1 


2. ότι οι κενές οργανικές θέσεις, κατά κατηγορία και κλάδο προσωπικού, οι οποίες υπερβαίνουν το 60% των 
προβλεπομένων στον οικείο οργανισμό οργανικών θέσεων, έχουν ως ακολούθως: 


ΠΙΝΑΚΑΣ Β 

ΕΠΙΤΡΟΠΗ ΔΙΕΡΕΥΝΗΣΗΣ ΑΤΥΧΗΜΑΤΩΝ & ΑΣΦΑΛΕΙΑΣ ΠΤΗΣΕΩΝ 

ΜΟΝΙΜΟ ΠΡΟΣΩΠΙΚΟ 

ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Προβλεπόμενες 
οργανικές θέσεις 

Καλυμμένες 

Κενές 

ΚΑΤΗΓΟΡΙΑ ΠΕ 

Κλάδος Αερολιμενικών 

3 

1 

2 

ΚΑΤΗΓΟΡΙΑ ΠΕ 

Κλάδος Ελεγκτών Εναέριας Κυκλοφορίας 

2 

- 

2 

ΚΑΤΗΓΟΡΙΑ ΠΕ 

Κλάδος Μετεωρολόγων 

1 

- 

1 

ΚΑΤΗΓΟΡΙΑ ΠΕ 

Κλάδος Μηχανικών Αεροναυπηγών 

2 

- 

2 

ΚΑΤΗΓΟΡΙΑ ΠΕ 

Κλάδος Μηχανολόγων Μηχανικών 

1 

1 

- 

ΚΑΤΗΓΟΡΙΑ ΠΕ 

Για όλους τους κλάδους 

Προϊστάμενος Μονάδας 

1 

- 

1 

ΚΑΤΗΓΟΡΙΑ ΤΕ 

Κλάδος Ηλεκτρονικών 

1 

1 

- 

ΚΑΤΗΓΟΡΙΑ ΤΕ 

Κλάδος Διοικητικού Λογιστικού 

1 

- 

1 

ΚΑΤΗΓΟΡΙΑ ΔΕ 

Κλάδος Διοικητικού 

1 

1 

- 

ΚΑΤΗΓΟΡΙΑ ΔΕ 

Κλάδος Οδηγών 

1 

1 

- 


Η απόφαση αυτή να δημοσιευθεί στην Εφημερίδα της Κυβερνήσεως. 


Ελληνικό, 2 Δεκεμβρίου 2013 

Ο Πρόεδρος κ.α.α. 

Ο Αναπληρωτής Πρόεδρος 
ΠΑΝΑΓΙΩΤΗΣ ΒΑΣΙΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήϋρ://νννννν.β1.9Γ - ε-πιαϊΙ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02031391012130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































